Լեգենդ ասպետի մասին (մուլտֆիլմ, 2003)

«Էլ Սիդ։ Լեգենդ ասպետի մասին» (իսպ.՝ El Cid: La leyenda), իսպանական լիամետրաժ մուլտֆիլմ Իսպանիայի ազգային հերոս Սիդ Կամպեադոր, որն առավել հայտնի է որպես Էլ Սիդ կամ Ռոդրիգո։ Ֆիլմի վրա կատարվող աշխատանքները տևել են երեք տարի։ Այն թողարկվել է Իսպանիայում 2003 թվականի դեկտեմբերի 19-ին, և առաջին շաբաթվա ընթացքում եկամուտը կազմել է 307 728 եվրո, ևս մեկ շաբաթ անց՝ 1 098 422, իսկ մեկ ամիս անց՝ 2 340 000 եվրո։


== Սյուժե ==
Մուլտֆիլմի գործողությունները ծավալվում են միջնադարյան Իսպանիայում, մի դարաշրջանում, երբ քրիստոնեական ու մուսուլմանական պետությունները գոյություն ունեին կողք կողքի։ Ռոդրիգեն անհոգ ապրում է Կաստիլիայի արքունիքում, մեծանում արքայազն Սանչոյի հետ, գաղտնի հանդիպում Խիմենայի՝ գեներալ Գորմազի դստեր հետ։ Սակայն երիտասարդի անհոգ կյանքն ավարտվում է այն ժամանակ, երբ մահանում է Կաստիլիայի թագավոր Ֆերդինանդ Մեծը, նրա փոխարեն գահին բազմում է Սանչոն, սակայն վերջինիս կրտսեր քույրը՝ Ուրական, ինքն է ցանկանում դառնալ թագուհի և ամեն ինչի պատրաստ է իր նպատակին հասնելու համար։ Այն բանից հետո, երբ Խիմենայի հայրն իմանում է Ռոդրիգոյի հետ նրա հարաբերությունների մասին, կտրականապես հրաժարվում է ընդունել երիտասարդոին և նույնիսկ մենամարտ է կազմակերպում, որի ժամանակ հանկարծ սայթաքում է ու մահանում ընկնելուց ստացած վնասվածքի պատճառով։ Միևնույն ժամանակ Ուրական մարդ է ուղարկում սպանելու Սանչոյին։ Գահն անցնում է կրտսեր արքայազնին՝ Ալֆոնսո VI-ին, որին Ուրական անել է տալիս իր ուզածը։ Ռոդրիգոյին դիտավորությամբ մեղադրում են գեներալին սպանելու մեջ և վտարում Կաստիլիայից՝ զրկելով կոչումներից ու տիտղոսներից։ Ռոդրիգոն սկսում է վարել ճգնավորի կյանք և տեսնում է, թե ինչպես են  մուսուլման ալ-մորավիները բռնակալ Բեն Յուսուֆի գլխավորությամբ նվաճում թագավորություններն ու շարժվում դեպի հյուսիս։ Նա ընկնում է մուսուլմանական Սարագոսա պետություն և Ալ-Մուտամիդին՝ սուլթանի որդուն օգնում գրավել Սարագոսայի ամրոցը, որը նախկինում նվաճել էին ալ-մորավիները։ Այդպես Ռոդրիգոն ստանում է սուլթանի աջակցությունն ու իրավունք ստանում կառավարել մուսուլմանական բանակը։ Նա սկսում է գրավել հարևան թագավորությունները, խլել դրանք ալ-մորավիներից և մուսուլմանների շրջանում հայտնի է դառնում որպես Սիդ։ Մի անգամ Ռոդրիգոն նամակ է ստանում Ալֆոնս թագավորից, որը հանկարծ նրան առաջարկում է միացնել Կաստիլիայի ու Սարագոսայի ուժերը, որպեսզի կործանեն ալ-մորավիներին։
Արտոնագրված DVD-ով մուլտֆիլմը թողարկել է «CP Digital» ընկերությունը։


== Դերերը հնչյունավորել են ==
Մանել Ֆուենտես – Ռոդրիգո
Սանչո Գրասիա – Գորմաս
Կառլոս Լատրե – Բեն Յուսուֆ
Մոլի Մալքոլմ – Ուրակա
Նատալյա Վերբեկե – Խիմենա


== Հետաքրքիր փաստեր ==
Մուլտֆիլմի գրեթե բոլոր հերոսները իրական պատմական դեմքեր են, սակայն նրանց հարաբերությունները որոշակիորեն պարզեցված են ու դարձված ավելի ռոմանտիկ։ Հորինված է Սիդի մենամարտը Խիմենայի հոր հետ, սիրային հակամարտությունը կոմս Օրդոնեսի հետ, Ուրակայի մասնակցությունը Սանչոյի սպանությանը։ Բաց են թողնված Ֆերդինանդ Մեծի երեխաների բարդ փոխհարաբերությունները, Սանչոյի կերպարն իդեալականացվել է։
Ֆրանսիացի պատմաբան Ժակ լը Գոֆֆը ֆիլմի մասին գրել է. «Այստեղ Սիդն քաջարի ու ամրասիրտ ասպետ է, խիզախ սուսերամարտիկ, որը մարտնչում է արյունարբու մավրերի հետ, որոնք արհամարհում են բոլոր բարոյական օրենքներն ու առաջնորդվում գազանային արտաքինով մորուքավոր հրամանատարի կողմից։ Սիդը լիովին կարող էր հայտնվել 2001 թվականի սեպտեմբերի 11-ի զոհերի թվում»։


== Մրցանակներ ==
Մուլտֆիլմն ստացել է Գոյայի մրցանակ որպես 2004 թվականի լավագույն անիմացիոն ֆիլմ,
Մոսկվայի երեխաների ու պատանիների համար նախատեսված ֆիլմերի XXI միջազգային փառատոն. ժյուրիի որոշմամբ Գրան պրին շնորհվել է «Լեգենդ ասպետի մասին» անիմացիոն ֆիլմին։


== Ծանոթագրություններ ==


== Արտաքին հղումներ ==
Պաշտոնական կայք (իսպ.)